|  |
| --- |
| DOKUMENT ZA INTERNETSKO SAVJETOVANJE SA ZAINTERESIRANOM JAVNOŠĆU O NACRTU OPĆEG AKTA |
| **NACR****T** **Smjernica za organizaciju i razvoj sustava civilne zaštite na području Općine Kalnik za razdoblje od 2020. do 2023. godine** |
| **Stvaratelj dokumenta:** Općina Kalnik |
| **Tijelo koje provodi savjetovanje:** Jedinstveni upravni odjel Općine Kalnik |
| **Početak savjetovanja** **04.11.2019.** | **Završetak savjetovanja** **04.12.2019.** |

RAZLOG DONOŠENJA

|  |
| --- |
| Pravni temelj za donošenje ovog akta sadržan je u članku 17. stavak 1. podstavak 1. Zakona o sustavu civilne zaštite (NN 82/15, 118/18) prema kojem je obveza predstavničkog tijela jedinica lokalne i područne (regionalne) samouprave da na prijedlog izvršnog tijela razmotri i usvoji smjernice za organizaciju i razvoj sustava civilne zaštite koje se razmatraju i usvajaju svake četiri godine.Smjernicama za organizaciju i razvoj sustava civilne zaštite će se utvrditi pravci razvoja sustava civilne zaštite kao kontinuirani i kreativni proces u smislu planiranja, osposobljavanja, uvježbavanja, aktiviranja i drugih aktivnosti kojima će se u promatranom razdoblju razvijati i na višu razinu podizati sustav civilne zaštite, a u cilju dostizanja najviših standarda potrebnih za provedbu pravodobnih i učinkovitih mjera svih operativnih snaga i pravnih osoba od interesa za sustav civilne zaštite Općine Kalnik. Smjernice za organizaciju i razvoj sustava civilne zaštite na području Općine Kalnik za razdoblje od 2020. do 2023. godine će se koristiti kao podloga za planiranje aktivnosti u sustavu civilne zaštite u razmatranom periodu u cilju smanjenja rizika od velikih nesreća te provođenja ciljnih preventivnih mjera.Donošenje Smjernica za organizaciju i razvoj sustava civilne zaštite jedan je od uvjeta da se na temelju Zakona o sustavu civilne zaštite radi na poboljšanju uvjeta civilne zaštite na području Općine Kalnik. |

Pozivamo predstavnike zainteresirane javnosti da najkasnije **do 4. prosinca 2019. godine** dostave svoje primjedbe i komentare na predloženi nacrt Smjernica za organizaciju i razvoj sustava civilne zaštite na području Općine Kalnik za razdoblje od 2020. do 2023. godine, putem OBRASCA za sudjelovanje u savjetovanju, na e-mail: pisarnica@kalnik.hr ili predaju obrazac osobno u Općini Kalnik.

Po završetku savjetovanja, svi pristigli doprinosi bit će javno dostupni na internetskoj stranici Općine Kalnik te priloženi uz prijedlog konačnog akta kojeg donosi predstavničko tijelo JLS. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg nacrta Smjernica za organizaciju i razvoj sustava civilne zaštite na području Općine Kalnik za razdoblje od 2020. do 2023. godine.